lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en lv lv en lv en en nl de en en en en lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
IV Virsdiriģentu svētkos Alojā atzīmēja izcilā novadnieka Indriķa Zīles 175. jubileju – Alojas administrācija
Alojas pilsētas un pagasta pārvalde
IV Virsdiriģentu svētkos Alojā atzīmēja izcilā novadnieka Indriķa Zīles 175. jubileju
Alojas novada dome25.05.201608.06.2016 Aktualitātes, Alojas ev.lut.draudze, Alojas kultūras nams, Alojas muzejs, Alojas pagasts un pilsēta, Alojas pilsētas bibliotēka, Draudzes
21.maijā Alojā ceturto reizi notika tradicionālie un Latvijā jau iemīļotie Virsdiriģentu svētki, kurus mēdz dēvēt arī par mazajiem Dziesmu svētkiem. Tie ik pēc pieciem gadiem tiek rīkoti par godu novadniekam un pirmo triju Vispārējo latviešu Dziesmu svētku virsdiriģentam Indriķim Zīlem, kurš dzimis 1841.gada 19.maijā Alojā, bet kopš 1919.gada 15.augusta atdusas Tartu. Šogad svētkos tikās ap 1000 dziedātāju un kordiriģentu, un ne mazums vietējo apmeklētāju un viesu no visas Latvijas. Tā kā šī ir arī Zīles kuplās dzimtas satikšanās reize, Alojā bija ieradušies teju 40 dzimtas pēcteči vairākās paaudzēs no Latvijas un citām valstīm.
Svētku ievadā Alojas evaņģēliski luteriskajā baznīcā skanēja garīgās mūzikas koncerts. Novadnieka un virsdiriģenta Jāņa Zirņa vadībā Džakomo Pučīni “Messa di Gloria” izpildīja Rīgas domes kultūras centra “Iļģuciems” kamerkora “Muklājs”, Ogres Kultūras centra jauktā kora “Ogre” un Dobeles Kultūras nama jauktā kora “Sidrabe” dziedātāji un solisti Mārtiņš Zvīgulis (tenors) un Maksis Krilovs (basbaritons), pie klavierēm Dzintra Vīcupe.
Tikmēr pie Alojas Ausekļa vidusskolas norisinājās dalībnieku sporta spēles. Ņemot vērā, ka ir kartupeļu stādīšanas laiks, tajā iekļautie uzdevumi bija saistīti ar šo tematiku.
Pie piemiņas akmens Jūras ielā uz I.Zīles atceres brīdi pulcējās un klātesošos uzrunāja Alojas novada domes priekšsēdētājs Valdis Bārda, Zīles dzimta un virsdiriģents Kaspars Ādamsons. Apsveikuma vārdus teica arī Tartu kora “Vanemuine” pārstāve. Ielūkoties vēstures lappusēs sanākušajiem palīdzēja Alojas muzeja vadītāja Līga Moderniece un I.Zīles radinieki – mazmazmeita  Maija Sinka ar savu mazdēlu Indriķi, mazdēls 5. paaudzē Lauris Beinārs un Zīles dzimtas dvēsele un kopā saucēja, I.Zīles mazmazmazdēla Jāņa Gavara dzīves biedre Daina Gavare. Pēc tam pašvaldības darbinieki un Zīles pēcnācēji tikās pilsētas bibliotēkā, lai sarunas turpinātu neformālā gaisotnē.
Pēcpusdienā laukumā Rīgas ielā priecēja tautas mūzikas un deju koncerts “Līkumu dancis”, kurā uzstājās Alojas kultūras nama deju kolektīvi, koklētāju ansamblis “Māriņa” un Limbažu kultūras nama tautas mūzikas ansamblis “Kokle”, bet vidusskolas parkā līdz pat vēlam vakaram interesanti varēja apmeklēt Alojas un kaimiņu novadu ražotāju un amatnieku izstādi – tirdziņu.
Pirmajos Virsdiriģentu svētkos 2001.gadā tika aizsākta īpaša tradīcija – ozolu stādīšana Virsdiriģentu birzī, kas nu kuplo kā apliecinājums Latvijas kultūras dižgara ideju turpinājumam arī mūsdienās. Šogad jaunos ozoliņus birzī iestādīja virsdiriģenti Ārijs Šķepasts un Gints Ceplenieks.
Svētku noslēguma koncertā “Dziesma – dvēseles durvis” Alojas Ausekļa vidusskolas parku piepildīja sirsnīgi atmiņu stāsti un putnu dziesmas. Par jauko gaisotni parūpējās mākslinieciskais vadītājs Kaspars Ādamsons, režisors Juris Jonelis un māksliniece Liene Pavlovska, kā arī koncerta vadītāji Ance Muižniece un Pēteris Galviņš, savukārt par muzikālo pavadījumu atbildīgi bija Marita Mazureviča – Motte, Aivars Tomiņš, Māris Balodis un Modris Āboliņš.
Paceļot Dziesmu svētku Līgo karogu, sākās skaistais koncerts. Apvienoto kori ar dziedātājiem no Ainažiem, Auces, Ādažiem, Babītes, Ikšķiles, Jelgavas, Krimuldas, Ķekavas, Lēdurgas, Liepupes, Limbažiem, Ogres, Rēzeknes, Rīgas, Sējas, Skultes, Straupes, Valkas, Valmieras, Ventspils, Vidrižiem un, protams, Alojas novada diriģēja virsdiriģenti Edgars Račevskis, Jānis Zirnis, Romāns Vanags, Mārtiņš Klišāns, Arvīds Platpers, Aira Birziņa, Anda Lipska, Agita Ikauniece, Ivars Cinkuss, Gints Ceplenieks un Ārijs Šķepasts. Visskaļākās un cieņpilnākās klātesošo ovācijas saņēma Goda diriģents Gido Kokars, stājoties kora priekšā un diriģējot “Pūt, vējiņi”.
Svētki noslēdzās ar zaļumballi, kurā spēlēja koncerta mūziķi. Svētku apmeklētājiem bija iespēja apmeklēt arī Eiropas Muzeju nakts aktivitātes, tostarp izstādi Alojas muzejā “Es durvīs iestājos un brīnos, cik mana dzimta stipra”, veltītu I.Zīles 175.jubilejai.
IV Virsdiriģentu svētkus rīkoja Latvijas Nacionālais kultūras centrs sadarbībā ar Alojas novada pašvaldību un Valsts Kultūrkapitāla fonda atbalstu.
Alojas novada pašvaldība izsaka sirsnīgu pateicību visiem svētku organizatoriem, dalībniekiem un viesiem par kopīgi radītajiem, skaistajiem svētkiem. Lai iedibinātās tradīcijas mūžam dzīvas un uz tikšanos atkal pēc pieciem gadiem Alojā!
← AAV Tehniskās jaunrades pulciņš „Saules kausā-2016”
Alojas novads Vidzemes uzņēmēju dienās 2016 →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.